ກີ​ຢິບ ເວົ້າ​ວ່າ ຣັດ​ເຊຍ ພະ​ຍາ​ຍາມ​ທີ່​ຈະ​ຂັບ​ໄລ່​ກອງ​ກຳ​ລັງ​ຂອງ​ເຂົາ​ເຈົ້າ​ໃນ​ພາກ​ພື້ນ ໂດ​ເນັດ​ສ໌
ລາຍ​ງານ​ໃນ​ສະ​ໜາມ​ລົບ​ຈາກ​ແຕ່​ລະ​ຝ່າຍ​ໃນ​ຄວາມ​ຂັດ​ແຍ້ງ​ທີ່​ກຳ​ລັງ​ເຕີບ​ໂຕ​ຂຶ້ນ​ຢ່າງວ່ອງ​ໄວນັ້ນ​ແມ່ນ​ຍາກ​ທີ່​ຈະ​ຢືນ​ຢັນ​ໄດ້. 
ການໂຈມຕີຂອງ ຣັດເຊຍ ແມ່ນກຳລັງດຳເນີນເຂົ້າໄປສູ່ເມືອງ ບາກມຸດ ແລະ ອາບດີຢິບກາ (Avdiyivka) ໃນພາກພື້ນ ໂດເນັດສ໌ ທາງພາກຕາເວັນອອກຂອງປະເທດ ໃນຂະນະທີ່ພວກສັດຕູພະຍາຍາມທີ່ຈະສ້າງ “ຄວາມເສຍຫາຍໃຫ້ຫຼາຍທີ່ສຸດ” ຕໍ່ກອງກຳລັງ ຢູເຄຣນ, ອີງຕາມການກ່າວ ຂອງເສນາທິການກອງທັບບົກ ຢູເຄຣນ ເມື່ອຕອນເຊົ້າວັນອັງຄານມື້ນີ້ ເຂົາເຈົ້າໄດ້ກ່າວວ່າ ກອງທັບອາກາດ ຣັດເຊຍ ໄດ້ຖິ້ມລະເບີດໃສ່ສະຖານທີ່ທາງທະຫານຕ່າງໆທີ່ມຸ່ງໜ້າໄປສູ່ພາກພື້ນ ໂດເນັດສ໌ ໃນການສະໜັບສະໜູນການປະຕິບັດການປືນໃຫຍ່ ແລະ ຢູ່ພາກພື້ນດິນອື່ນໆ ທີ່ແນເປົ້າໃສ່ການຂັບໄລ່ໜ່ວຍທະຫານຂອງ ຢູເຄຣນ ອອກຈາກແຖວໜ້າ ອົງການສືບລັບ ອັງກິດ ໄດ້ເຕືອນໃນວັນທີ 8 ສິງຫາວ່າ ຣັດເຊຍ ໄດ້ໃຊ້ລະເບີດຝັງດິນຕໍ່ຕ້ານບຸກຄົນໃນຄວາມພະຍາຍາມທີ່ຈະປ້ອງກັນ ແລະ ຄວບຄຸມຖັນແຖວການປ້ອງກັນຂອງເຂົາເຈົ້າໃນພາກພື້ນ ດອນບາສ, ດ້ວຍຄວາມສ່ຽງທີ່ຈະມີຜົນຕໍ່ທັງທະຫານ ແລະ ປະຊາກອນພົນລະເຮືອນໃນທ້ອງຖິ່ນ ລາຍງານໃນສະໜາມລົບຈາກແຕ່ລະຝ່າຍໃນຄວາມຂັດແຍ້ງທີ່ກຳລັງເຕີບໂຕຂຶ້ນຢ່າງວ່ອງໄວນັ້ນແມ່ນຍາກທີ່ຈະຢືນຢັນໄດ້ ແຕ່ບັນດານັກວາງແຜນຂອງກອງທັບ ກີຢິບ ໄດ້ກ່າວວ່າ ກອງກຳລັງຂອງເຂົາເຈົ້າໄດ້ຂັບໄລ່ການປະຕິບັດການສອດແນມ ແລະ ໂຈມຕີໃນຫຼາຍສະຖານທີ່ອ້ອມເມືອງ ອີວາໂນ-ດາຢິບກາ, ບາກມຸດ ແລະ ໄຊເຊໂວ (Zaitsevo) ເຂົາເຈົ້າໄດ້ກ່າວວ່າກອງກຳລັງ ຣັດເຊຍ ໄດ້ຖອນອອກໄປຫຼັງຈາກການຜັກດັນທີ່ບໍ່ປະສົບຜົນສຳເລັດຢູ່ອ້ອມເມືອງ ອາບດີຢິບກາ ແລະ ຄຣາສໂນໂຮຣິບກາ (Krasnohorivka) ກີຢິບ ໄດ້ຢ່າວວ່າກຳປັ່ນລົບຂອງ ຣັດເຊຍ ທີ່ຕິດລູກສອນໄຟຂີປະນາວຸດນຳວິຖີຊື່ວ່າ ຄາລີເບີ ແມ່ນມີທ່າທາງວ່າ ຈະເຂົ້າສູ່ການຕໍ່ສູ້ນອກຊາຍຝັ່ງທະເລດຳຂອງ ຢູເຄຣນ ໃນຂະນະດຽວກັນ, ຄວາມເປັນຫ່ວງຂອງສາກົນແມ່ນຍັງຄົງມີຢູ່ຕໍ່ການລະດົມຍິງໃນທ້າຍອາທິດທີ່ຜ່ານມາຢູ່ໂຮງງານໄຟຟ້ານິວເຄລຍ ຊາໂປຣິສເຊຍ ກ່ຽວກັບ ຄວາມເປັນໄປໄດ້ສຳລັບໄພພິບັດຢູ່ໂຮງງານປະລະມະນູທີ່ໃຫຍ່ທີ່ສຸດຂອງ ຢູໂຣບ ຫົວໜ້າຂອງບໍລິສັດພະລັງງານນິວເຄລຍ ຢູເຄຣນ ເອເນີໂຮອາຕອມ ໄດ້ຮຽກຮ້ອງໃຫ້ ຊາໂປຣິສເຊຍ ຖືກປະກາດ ເປັນເຂດປອດທະຫານ ເພື່ອຫຼີກລ່ຽງໄພຫາຍະນະດ້ານນິວເຄລຍ ເມືອງ ຊາໂປຣິສເຊຍ ຖືກຍຶດໃນຕອນຕົ້ນໆຂອງການບຸກລຸກທີ່ແກ່ຍາວມາໄດ້ 5 ເດືອນ ແຕ່ໄດ້ສືບຕໍ່ປະຕິບັດງານ ໂດຍພະນັກງານຊາວ ຢູເຄຣນ